Последната дума за атентата срещу Йоан- Павел II е на Агджа
16| 5465 |11.03.2009
Документалната книга на Румяна Угърчинска разкрива многобройни факти и документи, които виждат бял свят за първи път. За премиерата утре пристига съдия- следовател Розарио Приоре.
"Истината за атентата срещу Йоан- Павел II" на Румяна Угърчинска е амбициозна книга. За да придобие "плът и кръв" нейното твоерие тя е провела много срещи с хора, които са преки участници в събитията, случващи се след като проехтяват изстрелите от пистолета на Али Агджа на площад "Свети Петър" във Ватикана. Книгата започва с една мисъл на самия папа Йоан- Павел II - "Човекът на създава истината, по- скоро истината се разкрива пред него само когато упорито я търси." Определено в съвремието има много хора, които се упражняват по популярни теми за да станат самите те известни. Румяна Угърчинска определено не е сред тях и прави чест на родното издателство "Милениум", че издава книгата на български език. Едни от основните посоки, в които върви документалното повествование са свързани с това, кой дава идеята и организира покушението срещу Светия отец, кой оказва логистичната подкрепа на Али Агджа. Пред Frognews.bg Румяна Угърчинска заяви, че се е добрала до документи и факти, които са били почти публично достояние, но просто не са били публикувани. За нея Сергей Антонов е жертвата, която можеше да има друга съдба, ако не бе изоставен на произвола на съдбата.
Пред нея президента Желю Желев заявява, че въпреки своя антикомунизъм, когато се е запознал с всички документи по делото, е останал с впечатление, че преди 1989 година българската държава е направила каквото е могла за да отхвърли изцяло така наречената "българска следа". Встрани от чудесния повод, по който се връща в родината си, тя смята, че у нас наистина има много силна организирана престъпност и корупция днес. Но има и надежди, че всичко това може да остане само лош спомен, ако тези от които зависи си вършат работата. С присъщата си изящност и елегантен стил Румяна Угърчинска ще представи утре своята книга пред родната публика, а специално за събитието тази вечер пристига съдията- следовател от Италия Розарио Приоре, който дълги години се е занимавал с делото за атентата срещу папа Йоан- Павел II. В края на блестящото си документално повествование Угърчинска признава, че въпреки многото истини, за които пише за първи път всъщност последната дума за истината за атентата срещу Йоан- Павел II е на стрелялия по него Мехмед Али Агджа. Творбата на преподавателката в Парижкия институт по криминология с основание предизвиква особен интерес у всички, които не са различни към една от най- големите загадки на ХХ век, в която са преплетени политика, религия и непримиримост на идеологиите по времето на Студената война.
Очаквайте утре във Frognews.bg интервю с Румяна Угърчинска.
Анонимка в македонски вестник пак плюе срещу България 50| 9923 |26.12.2008 В Ирак започна трети процес срещу Али Химика 2| 5132 |21.12.2008 САЩ пускат зелени карти срещу покупка на имот 16| 9804 |17.12.2008 Протест на две колела срещу безобразнията върху природата 1| 5451 |03.07.2008
Кулезич преди година: Когато казваме Шиши, разбираме България! Когато казваме България, разбираме Шиши 6| 4825 |АКТУАЛНО